Lav et referat af nedenstående tekst:

Tekst:
Hidtil har de 16-17-årige kunnet gå på diskotek i Hjørring frem til klokken fem om morgenen. Det vil Nordjyllands Politi nu have sat en stopper for. De de 16-17-årige skal være ude fra diskotekerne klokken 24.00. I fx Aalborg og Jammerbugt Kommuner skal man være 18 år, og nu skal reglerne være de samme i hele den ny nordjyske politikreds. - Det er ikke samfundets opgave at sluse de 16-17-årige ind i det sene natlige restaurationsmiljø, hvor der sker en masse "ting og sager", siger vicepolitiinspektør Poul S. F. Severinsen, der er leder af Nordjyllands Politi i Hjørring. Politiets forslag skal nu behandles i Hjørring Byråd. - Jeg frygter at de 16-17-årige bare kommer til at hænge ud i gaderne eller parkerne. Det er trods alt bedre, at de bliver holdt under en slags opsyn på diskotekerne, siger byrådsmedlem Birthe Andersen (Venstre). Byrådet i Hjørring tager stilling på tirsdag. Politiets forslag er meget upopulært blandt de unge. Mød dem i TV2/Nord fredag kl. 19:30 .

Referat:
Nu skal være slut med 16-17-årige, der til langt ud på natten hænger ud på diskotekerne i Hjørring. Nordjyllands Politi vil have reglerne ændret